ГӀоротӀа

ГӀо́ротӀа — Дагъистаналъул Хунзахъ мухъалда бугеб росу, жиб Нахъахьиндаллъуде кколеб. Уна росдал поселениялъул статус бугеб ГӀоротӀа росу абураб муниципалияб гӀуцӀиялде гъорлӀе, цохӀо бугеб росу гӀадин. ГӀоротӀа ккола Хунзахъ мухъалъул бищун чӀахӀиял, халкъги гӀемерал, гьединго бищун басриял росабазул цояблъун. История 1802 соналдаса, Нуцаллъиялда династияб кризис багъариндал, ГӀоротӀа росдацаги, нахъахьиндалазул цогидазги магъало кьей тана, гьелдалъун Хунзахъ ханлъун вачӀарав СултӀанахӀмад-ханасулгун нахъахьиндалазул росабазул ккана кьал, жиб хаду ракълидалъун лӀугӀараб. гьабураб къотӀуда рекъон, нахъахьиндалазги игьелдерицаги кьезе букӀана цохӀо къали ролӀул, гӀиядаса магъалоги; гьединго гьеб территориялда чӀи чӀвани яги ругъун щвезабуни кьолеб гӀакӀаги кьезе букӀана магъалолъун, эб кинабго щвезабизеги букӀана Хунзахъе гуреб, ЛъагӀелухъе. География Росу буго авар регионазул цояблъун кколеб Нахъахьиндаллъуда, Хунзахъа хьондасеб бакътӀерхьудехун. Росдал ракьал руго Бакълъул мухъалъулгун гӀурхъи цурал. Хунзахъ мухъалъул ГӀоротӀа росдал мадугьалихъ руго Харахьи, Коло-Хьиндахъ, МочӀохъ, ГьамищтӀа росабазул территория. Мухъалъул бакъдасеб рахъалда буго ГӀоротӀа росдал администрациялда тӀад бугеб анклавги. Демография Ккола моноэтникияб авар росулъун. Административияб гӀуцӀи БуцӀра росу ккола гьебго цӀар бугеб муниципалаб гӀуцӀиялде гъорлӀе. Муницпалаб гӀуцӀиялъул гӀатӀилъи буго 12.32 км². МугъчӀваял